
ŠAKIŲ RAJONO SAVIVALDYBĖS TARYBA

SPRENDIMAS
DĖL NEKILNOJAMOJO TURTO MOKESČIO TARIFŲ NUSTATYMO 

2022 m. birželio 23 d. Nr. T-232
Šakiai

	Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos nekilnojamojo turto mokesčio įstatymo 6 straipsnio 2 dalimi, Šakių rajono savivaldybės taryba n u s p r e n d ž i a:
	1. Nustatyti nuo 2023 m. sausio 1 d. nekilnojamojo turto mokesčio tarifą – 0,8 procento nekilnojamojo turto mokestinės vertės.
	2. Skirti iki 10 procentų surenkamo nekilnojamojo turto mokesčio verslo plėtrai į smulkaus ir vidutinio verslo plėtros fondą.
	3. Atleisti nuo nekilnojamojo turto mokesčio verslo subjektus, sukūrusius ilgalaikes (36 mėn.) darbo vietas ir investuojančius į nekilnojamojo turto statybą ir (ar) rekonstrukciją, naujai sukurtai nekilnojamojo turto vertei trejus metus nuo investicijų projekto užbaigimo datos, t. y. turto įregistravimo nekilnojamojo turto registre datos. Iš jų: 
3.1. dideles įmones, investavusias per dvejus metus ne mažiau kaip 1,0 mln. Eur ir sukūrusias ne mažiau kaip 4 darbo vietas;
	3.2. vidutines įmones, investuojančias per dvejus metus ne mažiau kaip 0,5 mln. Eur ir sukūrusias ne mažiau kaip 4 darbo vietas;
	3.3. mažas įmones, investuojančias per dvejus metus ne mažiau kaip 0,25 mln. Eur ir sukūrusias ne mažiau kaip 2 darbo vietas;
	3.4. labai mažas įmones, investuojančias per dvejus metus ne mažiau kaip 0,04 mln. Eur ir sukūrusias ne mažiau kaip 1 darbo vietą.
	4. Atleisti naujai įsiregistravusias įmones vienerius metus nuo nekilnojamojo turto mokesčio.
	5. Nustatyti kitos paskirties statiniams (atsinaujinančios energijos (vėjo, saulės ir kt. jėgainės), apleistiems ar neprižiūrimiems pastatams, įtrauktiems į Nenaudojamų, naudojamų ne pagal paskirtį, apleistų arba neprižiūrimų patalpų ir statinių sąrašą, tarifą – 3 proc. nekilnojamojo turto mokestinės vertės.
	Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.   

Savivaldybės meras	    Edgaras Pilypaitis

